PRIMĂRIA COMUNEI MACEA
SECRETAR GENERAL

                                                                        
RAPORT DE SPECIALITATE
Nr. 7423/22.07.2021
privind acordarea unui mandat special reprezentantului Consiliului local al Comunei Macea în Adunarea Generală a Asociaţilor Asociației de Dezvoltare Intercomunitară de Transport Public Arad privind modificarea Statutului Asociației de Dezvoltare Intercomunitară de Transport Public Arad



Prin Hotărârea Consiliului Local al Comunei Macea nr. 102/18 11 2019 s-a aprobat aderarea Comunei Macea la Asociația de Dezvoltare Intercomunitară Transport Public Arad în scopul înfiinţării, organizării, reglementării, exploatării, monitorizării şi gestionării în comun a serviciului de transport public local pe raza de competenţă a unităţilor administrativ-teritoriale membre ale Asociației, precum şi realizării în comun a unor proiecte de investiţii publice de interes zonal sau regional destinate înfiinţării, modernizării şi/sau dezvoltării, după caz, a sistemelor de utilităţi publice aferente Serviciului.
Având în vedere Hotărârea nr. 30/28.05.2021 a Consiliului Local al Comunei Hălmăgel și Hotărârea nr. 35/29.06.2021 a Consiliului Local al Comunei Șiștarovăț privind retragerea acestor UAT-uri din Asociaţia de Dezvoltare Intercomunitară Transport Public Arad, Hotărârea nr. 45/13.05.2021 a Consiliului Local al Comunei Gurahonț privind mandatarea domnului Blaj Daniel, viceprimar comună desemnat cu atribuțiile funcției de primar comună, precum și Hotărârea nr. 16/12.02.2021 a Consiliului Local al Comunei Zăbrani privind mandatarea domnului viceprimar Codrean Dănuț cu exercitarea atribuțiilor de primar al Comunei Zăbrani,
Ținând cont de adresa Asociației de Dezvoltare Intercomunitară de Transport Public Arad nr. 839/21 07 2021, prin care se solicită acordarea unui mandat special reprezentantului Comunei Macea  pentru a vota retragerea Comunelor Hălmăgel și Șiștarovăț din asociație, modificarea componenței Adunări Generale a Asociaților prin radierea reprezentantului Consiliului Local al Comunei Hălmăgel - Banci Mihaela și reprezentantului Consiliului Local al Comunei Șiștarovăț - Jurjescu Dorel-Marinel și numirea noilor reprezentanți ai Consiliului Local al Comunei Gurahonț – Blaj Daniel și a Consiliului Local al Comunei Zăbrani - Codrean Dănuț, precum și diminuarea patrimoniului asociației și modificarea statutului Asociației;
Având în vedere prevederile Legii nr. 92/2007 privind serviciul de transport public local, Ordonanței nr. 26/2000 cu privire la asociații şi fundații, aprobată cu modificări prin Legea nr. 246/2005, cu modificările și completările ulterioare și Hotărârea Guvernului nr. 855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările și completările ulterioare;
	Faţă de cele prezentate mai sus,

[bookmark: _GoBack]PROPUN
	
1.	Aprobarea retragerii Comunelor Hălmăgel și Șiștarovăț din Asociația de Dezvoltare Intercomunitară de Transport Public Arad;
2.	Aprobarea diminuării patrimoniului Asociației cu suma de 400 lei, reprezentând contribuția Comunei Hălmăgel – 200 lei și contribuția Comunei Șiștarovăț – 200 lei, care se retrag din asociație, astfel încât patrimoniul asociației va fi în valoare de 11.000 lei;
3.	Aprobarea modificării componenței Adunări Generale a Asociaților prin radierea reprezentantului Consiliului Local al Comunei Hălmăgel - Banci Mihaela și reprezentantului Consiliului Local al Comunei Șiștarovăț - Jurjescu Dorel-Marinel și numirea noilor reprezentanți ai Consiliului Local al Comunei Gurahonț – Blaj Daniel și a Consiliului Local al Comunei Zăbrani - Codrean Dănuț;
4.	Aprobarea modificării Statutului Asociației de Dezvoltare Intercomunitară de Transport Public Arad, conform prevederilor Actului Adițional nr. 10/2021.
5.	Aprobarea rescrierii Statutului Asociației, potrivit modificărilor aduse la acesta prin Actul Adițional nr. 10/2021.
6.	Acordarea unui mandat special reprezentantului UAT Comuna Macea în Adunarea Generală a Asociaților Asociației de Dezvoltare Intercomunitară de Transport Public Arad, să voteze, în numele și pe seama Comunei Macea, următoarele:
a.	Aprobarea Actului Adițional nr. 10 la Statutul Asociației de Dezvoltare Intercomunitară de Transport Public Arad;
b.	Aprobarea rescrierii Statutului Asociației, potrivit modificărilor aduse la acesta prin Actul Adițional nr. 10/2021.




Secretar general
Claudiu-Simion Pintea

